اللهجه (بالانجليزى: Dialect) هى نوع مختلف من لغة فى المفردات بناء الجمله و المورفولوجيا, و عادة بتكون اللهجات بيتكلمها مجموعه موحده جغرافيا او فى الوضع الاجتماعى. اللهجه هى استخدام مجموعه متنوعه من اللغه اللى هى من خصايص مجموعه معينه من لغة المتكلمين. اللكنه (بالانجليزى: Accent) هى طريقة النطق للغه. مافيش مقياس عالمى متفق عليه عشان يفرق لغه عن لهجه. فيه عدد من قياسات تقريبيه موجوده, ساعات بتأدى لنتايج متناقضه. شوية علما لغه مش بيفرقو بين اللغات و اللهجات, يعنى اللغات هى لهجات و العكس صحيح. بكده, التفريق وهمى و بيعتمد على المرجع بتاع الشخص. انواع اللغات (انجليزى: language varieties) عادة بيتقال عليهم لهجات بدل لغات: لإن ماعندهمش استاندارد (انجليزى: standard) او شكل كودى (انجليزى: codified form), لإن اللى بيتكلمو لغه معينه ماعندهمش دوله خاصه بيهم, لإن هما مش بيستعملوها او نادر لو استعملوها فى الكتابه (برّا الخطابات) او لإن ماعندهمش پريستيچ بالنسبه لـ لهجات تانيه, عادة النوع المتوحّد (انجليزى: standardized variety). اللغوى الييديشى ماكس فاينرايش نشر التعبير |A shprakh iz a dialekt mit an armey un flot| ("אַ שפראַך איז אַ דיאַלעקט מיט אַן אַרמײ און פֿלאָט", اللغه هى لهجه مع جيش و بحريه).